**แผ่นข้อเท็จจริง**

**บริการและโปรแกรมสำหรับนายจ้าง**

มีโปรแกรมและบริการมากมายสำหรับนายจ้างใช้ในการจ้างและรักษาลูกจ้างทุพพลภาพให้ทำงานอยู่ต่อไป เรื่องเหล่านี้รวมถึง

**เจ้าหน้าที่ประสานงานผู้ทุพพลภาพแห่งชาติ** สามารถเชื่อมโยงโรงเรียนกับหน่วยงานช่วยเหลือการจ้างงานของรัฐบาล และปรับปรุงเส้นทางระหว่างการศึกษากับงาน

**ระบบค่าแรงที่ได้รับการสนับสนุน** อนุญาตให้ท่านจับคู่ค่าแรงที่เหมาะสมกับความสามารถก่อผลของผู้ทุพพลภาพที่ได้รับการว่าจ้าง นอกจากนั้น ระบบนี้ยังใช้ได้กับลูกจ้างปัจจุบันที่งานของเขาอาจถูกเลิกจ้างเนื่องจากสมรรถภาพการทำงานลดถอยลง

**การสนับสนุนค่าแรงของลูกมือฝึกงานออสเตรเลียทุพพลภาพ** ให้เงินจ่ายจำนวนหนึ่งแก่นายจ้างของลูกมือฝึกงานออสเตรเลียทุพพลภาพที่มีสิทธิ

**ความช่วยเหลือส่วนตัวที่เกี่ยวกับงาน** ช่วยออกค่าใช้จ่ายของบริการสนับสนุนสถานที่ทำงานสำหรับลูกจ้างที่จำเป็นต้องได้รับความช่วยเหลืออย่างสม่ำเสมอเนื่องจากความทุพพลภาพหรือสภาพทางการแพทย์ของเขา

**เบี้ยเลี้ยงการเดินทาง** สามารถช่วยท่านได้ถ้าท่านมีลูกจ้างที่รายงานทางการแพทย์ของเขาแสดงให้เห็นว่าเขาไม่สามารถใช้บริการขนส่งสาธารณะได้

**โปรแกรมประสบการณ์การทำงานแห่งชาติ** เปิดโอกาสให้ท่านเห็นว่าผู้ทุพพลภาพปฏิบัติงานในสภาพแวดล้อมของที่ทำงานของท่านอย่างไร และเขาสามารถทำงานต่างๆ อย่างไร

**โปรแกรมการพัฒนาชุมชน** สามารถช่วยหาคนงานในย่านห่างไกลของออสเตรเลีย รวมถึงผู้ทุพพลภาพ ที่มีคุณสมบัติเหมาะสมกับความต้องการด้านธุรกิจของท่าน

**สำหรับข้อมูลเพิ่มเติมเกี่ยวกับบริการใดๆ เหล่านี้** หรือข้อมูลเพิ่มเติมเกี่ยวกับการจ้างงานผู้ทุพพลภาพที่เหมาะสมกับสถานที่ทำงานของท่าน โปรดไปที่เว็บไซต์: www.jobaccess.gov.au หรือโทรศัพท์ถึงที่ปรึกษาของ JobAccess ที่หมายเลข1800 464 800 ท่านต้องเสียค่าใช้จ่ายถ้าโทรจากโทรศัพท์มือถือ